છેલ્લાં કેટલાય કલાકોથી મહંમદ બોલી રહ્યો હતો, પણ સિન્હાને લાગ્યું કે તેમનું ગળુ સુકાઈ ગયું હતું, સીપાઈના હાથમાંથી પાણીનો બોટલ લઈ સિન્હા પીવા લાગ્યા, સીપાઈ તેમની સામે જોઈ રહ્યો જાણે સિન્હા ઘણા દિવસથી તરસ્યા હોય તેમ ગટગટ પાણી પીવા લાગ્યા, તેઓ એક જાટકે આખી બોટલ પાણી પી ગયા, પાણી પીધા પછી સિન્હાને લાગ્યું તે તેમના શ્વાસમાં શ્વાસ આવ્યો, ત્યારે જ તેમને યાદ આવ્યું કે તેમની સામે બેઠેલા કેદીઓ કલાકોથી આમ જ બેઠા છે તેમણે પણ પાણી પીધુ ન્હોતુ, તેમણે સીપાઈને પુછ્યું બીજી બોટલ લાવ્યા છો, સીપાઈ સમજી ગયો, તે દોડતો બહાર ગયો બીજી બે બોટલો પાણીની લઈ આવ્યો.